Diari Oficial de la Generalitat Valenciana


Sumari del DOGV 1082, del 09-06-1989 (1989/814151)

ORDRE de 22 maig de 1989, de la Conselleria de Cultura, Educació i Ciència, per la qual s'estableixen els certificats oficials administratius de coneixements de valencià que expedirà la Junta Qualificadora de Coneixements de València i s'homologuen i es revaliden d'altres títols o certificats.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1989/05/22/(1)/dof/vci/html**

### Dades del document

Número de DOGV
:   1082

Data del DOGV
:   09-06-1989

Secció del DOGV
:   DISPOSICIONS GENERALS

Número del document
:   1989/814151


Data del document
:   22-05-1989

Organisme emissor
:   Conselleria de Cultura, Educació i Ciència

Tipus de document
:   Ordre

Anàlisi jurídica

Ordre de 22 de maig de 1989, de la Conselleria de Cultura, Educació i Ciència, per la qual s'estableixen els certificats oficials administratius de coneixements de valencià que expedirà la Junta Qualificadora de Coneixements de valencià i s'homologuen i es revaliden d'altres títols o certificats.  
El Decret 47/1989 de 4 d abril, del Consell de la Generalitat Valenciana, de composició, organització i funcionament de la Junta Qualificadora de Coneixements de Valencià, assenyala en l'article 3r. que la Conselleria de Cultura, Educació i Ciència, a proposta de la Junta, establirà els certificats que s'han d'expedir, i també les homologacions i revalidacions que corresponguen, i en la disposició final autoritza la Conselleria de Cultura, Educació i Ciència a adoptar les disposicions necessàries per a l?execució i el desplegament de l'esmentat Decret.  
Atesa la proposta de la Junta Qualificadora de Coneixements de Valencià relativa al tipus de certificats que convé expedir i les homologacions i revalidacions que corresponguen i en ús de l'autorització expressa que estableix aquest Decret.  
ORDENE:  
Article primer  
1. Els certificats oficials administratius de Coneixements de Valencià que expedirà la Junta Qualificadora de Coneixements de Valencià són els següents:  
- Certificat de Coneixements Orals de Valencià.  
- Certificat de Grau Elemental de Coneixements de Valencià.  
- Certificat de Grau Mitjà de Coneixements de Valencià.  
- Certificat de Grau Superior de Coneixements de Valencià.  
- Certificat de Capacitació Tècnica, amb les especialitats següents:  
\* Llenguatge Administratiu  
\* Llenguatge Comercial  
\* Correcció de Textos  
\* Llenguatge als Mitjans de Comunicació  
2. El model dels certificats que s'expediran és el que figura en l'annex I d'aquesta ordre.  
3. Els programes corresponents a cadascun dels certificats són els que figuren a l'annex II d'aquesta ordre.  
Article segon  
Per a l'obtenció dels certificats oficials administratius ressenyats en l'article anterior, s'estableixen els programes, les competències lingüístiques, les revalidacions de certificats administratius i els requisits següents:  
1. Certificat de Coneixements Orals de Valencià.  
1.1. Competència acreditada: Correcta comprensió i expressió oral en valencià.  
1.2. Revalidacions: Queden revalidats amb aquest certificat els que s'especifiquen a continuació:  
- Certificat d'Aptitud  
- Certificat de Coneixement Oral del Valencià  
1.3. Obtenció: Hom pot obtenir el Certificat de Coneixements Orals del Valencià acreditant un dels requisits següents:  
- Superació de la prova corresponent  
- Superació de la prova d'aptitud lingüística, homologada per la Junta Qualificadora de Coneixements de Valencià, corresponent a la convocatòria d'accés als llocs de treball de l'Administració Pública per als quals es requereix aquest nivell.  
2. Certificat de Grau Elemental de Coneixements de Valencià  
2.1. Competència acreditada: Correcta comprensió i expressió, oral i escrita, en valencià.  
2.2. Obtenció: Hom podrà obtenir el Certificat de Grau Elemental de Coneixements de Valencià acreditant un dels requisits següents:  
- Superació de la prova corresponent.  
- Certificació acadèmica d'haver superat els estudis de valencià en tots els nivells d'ensenyament obligatori.  
- Certificació d'haver superat el Cicle Elemental de Valencià de l?Escola Oficial d'Idiomes.  
- Superació de la prova d'aptitud lingüística, homologada per la Junta Qualificadora de Coneixements de Valencià, corresponent a la convocatòria d'accés als llocs de treball de l'Administració Pública per als quals es requereix aquest nivell.  
3. Certificat de Grau Mitjà de Coneixements de Valencià  
3.1. Competència acreditada:  
- Domini, oral i escrit, del valencià  
- Coneixement de l?estructura fonètica, morfosintàctica i lèxica del valencià  
- Coneixements bàsics de cultura valenciana  
3.2. Revalidacions: Queden revalidats amb aquest certificat els que s'especifiquen a continuació:  
- Certificat de Coneixement Elemental (oral i escrit) del Valencià.  
- Certificat de Capacitació per a l?Ensenyament del Valencià i equivalents.  
- Diploma de Mestre de Valencià i equivalents.  
- Certificat d'Aptitud de Valencià de l?Escola Oficial d'Idiomes.  
3.3. Obtenció: Hom podrà obtenir el Certificat de Grau Mitjà de Coneixements de Valencià acreditant un dels requisits següents:  
- Superació de la prova corresponent  
- Superació de la prova d'aptitud lingüística, homologada per la Junta Qualificadora de Coneixements de Valencià, corresponent a la convocatòria d'accés als llocs de treball de l'Administració Pública per als quals es requereix aquest nivell.  
4. Certificat de Grau Superior de Coneixements de Valencià  
4.1. Competència acreditada:  
- Domini oral i escrit del valencià  
- Coneixements de nivell superior de Lingüística  
- Domini de l?estructura fonètica, morfosintàctica i lèxica del valencià  
- Coneixement de nivell superior d?Història de la Llengua i de Literatura  
4.2. Revalidacions: Queden revalidats amb aquest certificat els que s'especifiquen a continuació:  
- Certificat de Coneixement Superior (oral i escrit) del Valencià  
- Títol de Llicenciat en Filologia valenciana i equivalents  
4.3. Obtenció: Hom podrà obtenir el Certificat de Grau Superior de Coneixements de Valencià acreditant un dels requisits següents:  
- Superació de la prova corresponent  
- Superació de la prova d'aptitud lingüística, homologada per la Junta Qualificadora de Coneixements de Valencià, corresponent a la convocatòria d'accés als llocs de treball de l'Administració Pública per als quals es requereix aquest nivell.  
5. Certificats de Capacitació Tècnica  
5.1. Especialitat: Llenguatge Administratiu.  
5.1.1. Competència acreditada:  
- Coneixements de valencià corresponents al Certificat de Grau Mitjà de Coneixements de Valencià  
- Coneixements genèrics del funcionament de l'Administració  
- Coneixements específics de l?estil administratiu  
- Coneixement dels documents administratius  
5.1.2. Revalidacions: Queda revalidat amb aquest certificat el que s?especifica a continuació:  
- Certificat de Capacitació Tècnica (oral i escrita) del Valencià en la modalitat de Llenguatge Administratiu  
5.1.3. Obtenció:  
- Hom podrà obtenir el Certificat de Capacitació Tècnica en la modalitat de Llenguatge Administratiu en superar la prova corresponent  
- Superació de la prova d'aptitud lingüística, homologada per la Junta Qualificadora de Coneixements de Valencià, corresponent a la convocatòria d'accés als llocs de treball de l'Administració Pública per als quals es requereix aquest nivell.  
5.2. Especialitat: Llenguatge Comercial  
5.2.1. Competència acreditada:  
- Coneixements de Valencià corresponents al Certificat de Grau Mitjà de Coneixements de Valencià  
- Coneixement dels diferents tipus de textos comercials  
- Capacitat d'elaborar textos comercials  
- Coneixements propis de l?estil comercial  
5.2.2. Obtenció:  
- Hom podrà obtenir el Certificat de Capacitació Tècnica en la modalitat de Llenguatge Comercial en superar la prova corresponent.  
- Superació de la prova d'aptitud lingüística, homologada per la Junta Qualificadora de Coneixements de Valencià, corresponent a la convocatòria d'accés als llocs de treball de l'Administració Pública per als quals es requereix aquest nivell.  
5.3. Especialitat: Correcció de textos.  
5.3.1. Competència acreditada:  
- Coneixements de Valencià corresponents al Grau Superior de Coneixements de Valencià  
- Coneixements específics de correcció tipogràfica  
- Coneixements profunds sobre l?ús dels signes de puntuació  
- Coneixements dels diferents registres lingüístics  
5.3.2. Obtenció:  
- Hom podrà obtenir el Certificat de Capacitació Tècnica en l?especialitat de Correcció de Textos en haver superat la prova corresponent  
- Superació de la prova d'aptitud lingüística, homologada per la Junta Qualificadora de Coneixements de Valencià, corresponent a la convocatòria d'accés als llocs de treball de l'Administració Pública per als quals es requereix aquest nivell.  
5.4. Especialitat: Llenguatge als Mitjans de Comunicació.  
5.4.1. Competència acreditada:  
- Coneixements de Valencià corresponents al Certificat de Grau Mitjà de Coneixements de Valencià.  
- Capacitat de fer una elocució estàndard  
- Capacitat de redactar una notícia en valencià estàndard  
- Capacitat de reelaborar i corregir textos per a adequar-los al registre estàndard.  
5.4.2. Revalidacions: Queden revalidats amb aquest certificat els que s'especifiquen a continuació:  
- Certificat de Capacitació Tècnica (oral i escrita) del Valencià en la modalitat de Llenguatge Periodístic.  
- Certificat de Capacitació Tècnica (oral i escrita) del Valencià en la modalitat de Locució Adequada als Mitjans de Comunicació Social.  
5.4.3. Obtenció:  
- Hom podrà obtenir el Certificat de Capacitació Tècnica en la modalitat de Llenguatge als Mitjans de Comunicació Social en superar la prova corresponent.  
- Superació de la prova d'aptitud lingüística, homologada per la Junta Qualificadora de Coneixements de Valencià, corresponent a la convocatòria d'accés als llocs de treball de l'Administració Pública per als quals es requereix aquest nivell.  
Article tercer  
1. Per a participar en les proves d'obtenció dels certificats de coneixements de valencià, caldrà:  
1.1. Com a norma general: haver superat l'edat d'escolarització obligatòria.  
1.2. En les corresponents al Certificat de Capacitació Tècnica, en la modalitat de Correcció de Textos, estar en possessió del Certificat de Grau Superior de Coneixement de Valencià.  
1.3. En les corresponents als Certificats de Capacitació Tècnica, en les modalitats de Llenguatge Administratiu, Llenguatge Comercial i Llenguatge als Mitjans de Comunicació Social, estar en possessió del Certificat de Grau Mitjà de Coneixements de Valencià.  
2. El model d'instància per a participar en les proves d'obtenció dels Certificats de Coneixements de Valencià és el que figura en l'annex III d'aquesta Ordre.  
Article quart  
Per a l'obtenció dels certificats oficials administratius de coneixements de valencià, segons els requisits que estableix l'article segon d'aquesta ordre, caldrà presentar la documentació següent:  
- Instància adreçada a la Junta Qualificadora de Coneixements de Valencià, especificant el certificat oficial administratiu que es demana.  
- Títol, diploma o certificats requerits per a l'obtenció del certificat oficial administratiu demanat.  
DISPOSICIO FINAL  
Aquesta Ordre entrarà en vigor l?endemà de la publicació al Diari Oficial de la Generalitat Valenciana.  
València, 22 de maig de 1989.  
El Conseller de Cultura, Educació i Ciència,  
CIPRIA CISCAR I CASABAN  
Veure annex


Còpia Permalink ELI